Regjeringsstyrkene nær seier i Homs
Ifølge eksilgruppen Syrian Observatory for Human Rights kontrollerer regjeringsstyrker nå store deler av bydelen Khaldiyeh og kjemper mot opprørere i utkanten av bydelen. Offensiven mot Homs har pågått i en måned.Ifølge syrisk statlig TV kontrollerer regjeringsstyrker nå store deler av området. En TV-kanal viste bilder av områder med store ødeleggelser og lik i gatene.Noen nabolag i gamlebyen i Homs er fortsatt under opprørernes kontroll, men som under slaget om Qusair i juni virker regjeringsstyrkene fast bestemt på å drive opprørerne helt ut av byen. Da Qusair ble inntatt var det også med hjelp av den sjiamuslimske militsen Hizbollah. Både Hizbollah og det syriske regimet får støtte fra Iran.
Assad-regimets styrker tror de har tatt kontrollen over hele storbyen i løpet av ett døgn.